Udskriftsdato: 15. juni 2021
LBK nr 1131 af 03/07/2020 (Gældende)
Bekendtgørelse af lov om plantenyheder
Ministerium: Miljø­ og Fødevareministeriet Journalnummer:  Miljø­ og Fødevaremin.,
Landbrugsstyrelsen, j.nr. 20­1131­000005 
 
  
 
 
 
 
Lovtidende A 
2020 Udgivet den 7. juli 2020 
3. juli 2020. Nr. 1131. 
Bekendtgørelse af lov om plantenyheder1) 
Herved bekendtgøres lov om plantenyheder, jf. lovbekendtgørelse nr. 10 af 4. januar 2017, med de ændringer, der følger af § 
1 i lov nr. 809 af 9. juni 2020. 
Kapitel 1 
Lovens område 
§ 1. Sorter af alle slægter og arter af planter kan beskyttes 
som plantenyheder, hvis de på tidspunktet for meddelelsen 
af beskyttelse er 
1) selvstændige, hvorved forstås, at de ved en eller flere 
egenskaber eller kombination af egenskaber kan skel‐
nes fra enhver anden sort, der er kendt på anmeldelses‐
tidspunktet, 
2) tilstrækkelig ensartede, 
3) stabile i deres særlige egenskaber (hovedkarakterer) 
under formering, således som denne udføres inden for 
rammerne af det formeringssystem, forædleren har an‐
givet, og 
4) nye, hvorved forstås, at formeringsmateriale eller hø‐
stet materiale af sorten ikke forud for anmeldelsen med 
sortsejerens tilladelse og med henblik på erhvervsmæs‐
sig udnyttelse af sorten har været udbudt til salg, solgt 
eller på anden måde overdraget 
a) her i landet i mere end et år, eller 
b) i udlandet i mere end fire år eller, for så vidt angår 
vinstokke, træer og disses grundstammer, i mere 
end seks år. 
Stk. 2. Uanset stk. 1, nr. 4, betragtes en sort som ny, 
1) selv om materiale af sorten har været solgt eller over‐
draget a) til et officielt organ i lovbestemt øjemed, 
b) til andre i henhold til aftale eller andet retsforhold 
med henblik alene på formering eller behandling og 
opbevaring med henblik på formering, forudsat at 
modtageren ikke har været berettiget til at dispone‐
re over materiale af sorten, eller 
c) af et selskab til et andet selskab, hvis det ene sel‐
skab ejes af det andet selskab, eller begge selskaber 
ejes af et tredie selskab, forudsat at ingen af selska‐
berne er andelsselskaber, og 2) selv om materiale eller udbytte af sorten fremstillet af 
planter, der er dyrket med henblik på forsøg eller for‐
ædling, har været udbudt til salg, solgt eller overdraget 
til andre forudsat, at det er sket uden henvisning til sor‐
ten. 
Stk. 3. Stk. 2 gælder ikke for sorter, der anvendes til pro‐
duktion af en hybridsort, hvis gentagen anvendelse af sorten 
er nødvendig til produktionen, og materiale af hybridsorten er solgt eller overdraget til andre. 
§ 2. Ministeren for fødevarer, fiskeri og figestilling
2) kan 
undtagelsesvis godkende, at en sort, der ikke opfylder betin‐
gelserne i § 1, stk. 1, nr. 4, beskyttes, hvis den findes at have 
jordbrugsøkonomisk interesse. 
Kapitel 2 
Anmeldelse 
§ 3. Anmeldelse af en sort med henblik på optagelse i 
Plantenyhedsregisteret skal indgives til Plantenyhedsnævnet 
af sortsejeren. Har sortsejeren ikke bopæl eller sæde i en 
medlemsstat af Den Europæiske Union, skal anmeldelse 
indgives af en fuldmægtig med bopæl eller sæde her i landet 
udpeget af sortsejeren. 
Stk. 2. Anmelderen skal over for Plantenyhedsnævnet, jf. 
§ 22, godtgøre sin adkomst til at anmelde sorten. Hvis an‐
melderen er fuldmægtig for sortsejeren, skal anmelderen 
fremlægge dokumentation for sin bemyndigelse til at repræ‐
sentere sortsejeren i alt vedrørende anmeldelsen og registre‐
ringen. 
Stk. 3. Nævnet kan afkræve anmelderen de oplysninger, 
der anses for nødvendige for behandling af anmeldelsen, og 
kan fastsætte en frist herfor. 
Stk. 4.  Ved anmeldelsen betales et anmeldelsesgebyr. 
§ 4. Anmeldelsen indføres i Plantenyhedsnævnets dagbog 
umiddelbart efter modtagelsen, og et eksemplar af anmeldel‐sen tilbagesendes straks til anmelderen med Plantenyheds‐
1) Loven indeholder bestemmelser, der gennemfører dele af Europa-Parlamentets og Rådets direktiv 98/44/EF af 6. juli 1998 om retlig beskyttelse af 
bioteknologiske opfindelser (EF-Tidende 1998 nr. L 213, s. 13) og bestemmelser, der gennemfører dele af Europa-Parlamentets og Rådets direktiv 
2004/48/EF af 29. april 2004 om håndhævelse af intellektuelle ejendomsrettigheder (EU-Tidende 2004 nr. L 195, s. 15). 
CK002561 
Miljø- og Fødevaremin., Landbrugsstyrelsen, j.nr. 20-1131-000005  
 
 
 
 
 
 
 
 
  
 
 
 
 
 
 
 
 
 
 
 
 3. juli 2020. 2 Nr. 1131. 
nævnets påtegning om indførelsen. Plantenyhedsnævnet of‐
fentliggør en meddelelse om anmeldelsen. 
Stk. 2. Dagbogen er offentligt tilgængelig. Dette gælder 
dog ikke oplysninger om hybridsorters genealogiske kompo‐
nenter og beskrivelsen heraf, hvis anmelderen har anmodet 
om, at oplysningerne behandles fortroligt. 
§ 5. Plantenyhedsnævnet kan slette en anmeldelse af dag‐
bogen, hvis anmelderen ikke fremkommer med oplysninger, 
som nævnet har krævet efter § 3, stk. 3, inden udløbet af den 
frist, nævnet har fastsat. 
§ 6. Fra anmeldelsestidspunktet har anmelderen fortrins‐
ret til at opnå beskyttelse af sorten i forhold til andre, der ef‐
terfølgende anmelder den samme sort til beskyttelse. 
Stk. 2. Efter anmodning fra anmelderen kan Planteny‐
hedsnævnet tillægge anmeldelsen fortrinsret fra tidspunktet 
for den første anmeldelse af sorten i en medlemsstat af Den 
Internationale Union for Beskyttelse af Plantenyheder 
(UPOV), hvis den første anmeldelse er indgivet inden for de 
seneste 12 måneder. Anmodningen skal fremsættes ved an‐
meldelsen her i landet og skal være ledsaget af dokumenta‐
tion for modtagelsen af den første anmeldelse. 
§ 7. Snarest muligt, efter at anmeldelsen er indført i dag‐
bogen, skal Plantenyhedsnævnet foretage en foreløbig un‐
dersøgelse af, om sorten kan anses for at opfylde betingel‐
serne for beskyttelse. Finder nævnet efter denne undersøgel‐
se, at betingelserne for beskyttelse må anses for opfyldt, of‐
fentliggør nævnet en meddelelse om anmeldelsen med op‐
fordring til muligt interesserede til inden en vis frist at frem‐
komme med indsigelser mod en registrering af sorten. 
§ 8. Plantenyhedsnævnet henviser indsigelser om anmel‐
derens adkomst til at anmelde sorten til behandling ved de 
almindelige domstole. Underrettes nævnet om sagsanlægget, 
skal det give anmeldelsen påtegning herom. 
Stk. 2. Beslutter nævnet på grundlag af andre indsigelser 
at lade anmeldelsen udgå af dagbogen samt at ophøre med 
afprøvningen, offentliggør det meddelelse herom. 
Kapitel 3 
Afprøvning og registrering 
§ 9. Inden en anmeldt sort kan opnå beskyttelse, jf. dog § 
21, skal Plantenyhedsnævnet konstatere, om sorten kan an‐
ses at opfylde betingelserne herfor, herunder om den har de 
særlige egenskaber, der er nævnt i anmeldelsen. Nævnet 
kræver i fornødent omfang afprøvning af sorten til konstate‐
ring heraf. 
Stk. 2. Afprøvning af, om en sort kan anses for at opfylde 
betingelserne for at opnå beskyttelse, skal foretages af en 
privat juridisk person, der er udpeget hertil i medfør af § 5 a, 
stk. 1, i lov om planter og plantesundhed m.v. 
§ 10. Kan sorten anses at opfylde betingelserne for be‐
skyttelse, optager Plantenyhedsnævnet sorten i Planteny‐
hedsregisteret under et sortsnavn, som det har godkendt ef‐
ter regler fastsat af ministeren for fødevarer, fiskeri og lige‐
stilling. Stk. 2. Plantenyhedsnævnet kan afvise registrering af en 
sort, hvis sortsejeren ikke inden udløbet af en fastsat frist ef‐
terkommer nævnets opfordring til at foreslå et navn for sor‐
ten eller til at foreslå et nyt navn i tilfælde, hvor nævnet 
konstaterer, at det anmeldte navn ikke opfylder betingelser‐
ne for godkendelse. 
Stk. 3. Verserer der en retssag, jf. § 8, stk. 1, skal der gø‐
res bemærkning herom i Plantenyhedsregisteret. 
§ 11. Plantenyheden skal betegnes med det godkendte 
sortsnavn. Dette gælder også efter beskyttelsens ophør. 
Stk. 2. Det er tilladt at anvende en tillægsbetegnelse for 
plantenyheden i forbindelse med sortsnavnet. 
Stk. 3. Efter sortsejerens anmodning kan Plantenyheds‐
nævnet i særlige tilfælde tillade, at plantenyheden tillægges 
et andet navn end det oprindeligt godkendte. 
Stk. 4. Ministeren for fødevarer, fiskeri og ligestilling 
fastsætter bestemmelser om navngivning af plantenyheder. 
§ 12. Samtidig med offentliggørelsen af registreringen ud‐
færdiger Plantenyhedsnævnet et beskyttelsesbrev, der udle‐
veres til anmelderen mod indbetaling af et registreringsge‐
byr. Beskyttelsesbrevet har en gyldighed på et år, og gyldig‐
heden kan forlænges for et år ad gangen i indtil 25 år, dog 
for sorter af kartofler i indtil 30 år, regnet fra datoen for ud‐
stedelsen af beskyttelsesbrevet, jf. dog § 21, stk. 1. 
Stk. 2. Forlængelse af beskyttelsesbrevets gyldighed sker 
ved indbetaling af et årligt registreringsgebyr til Planteny‐
hedsnævnet. 
Stk. 3. Uanset stk. 1 kan ministeren for fødevarer, fiskeri 
og ligestilling fastsætte bestemmelser om, at gyldigheden af 
beskyttelsesbrevet for sorter af nærmere angivne arter og 
slægter kan forlænges i indtil 30 år. 
Efterkontrol 
§ 13. Plantenyhedsnævnet kan gennemføre en efterkon‐
trol for at sikre, at sortsejeren vedligeholder plantenyheden 
tilstrækkeligt. 
Stk. 2. Sortsejeren skal stille fornødent plantemateriale til 
rådighed for Plantenyhedsnævnets efterkontrol inden for de 
frister, nævnet fastsætter. 
Slettelse 
§ 14. Plantenyhedsnævnet sletter en plantenyhed af Plan‐
tenyhedsregisteret, hvis 1) det godtgøres, at plantenyheden på registreringstids‐
punktet ikke opfyldte betingelserne i § 1 for optagelse, 
2) nævnet ved efterkontrol finder, at plantenyheden ikke 
er tilstrækkeligt vedligeholdt, 
3) sortsejeren skriftligt anmoder nævnet herom, eller 
4) det årlige registreringsgebyr ikke er betalt. 
Stk. 2. Plantenyhedsnævnet kan endvidere slette en plan‐
tenyhed af Plantenyhedsregisteret, hvis sortsejeren ikke in‐
den udløbet af en fastsat frist efterkommer nævnets anmod‐
ning om 1) at stille fornødent materiale til rådighed for nævnet til 
brug ved efterkontrol, eller 
2) at foreslå et nyt navn for sorten i tilfælde, hvor nævnet 
efterfølgende har konstateret, at det godkendte navn ik‐ 
 
 
 
 
 
 
  
 
 
 
 
 
 
 3. juli 2020. 3 Nr. 1131. 
ke overholder de bestemmelser, ministeren for fødeva‐
rer, fiskeri og ligestilling har fastsat herom. 
Stk. 3. Slettelsen sker 2 måneder efter, at sortsejeren har 
modtaget underretning om Plantenyhedsnævnets beslutning, 
medmindre sortsejeren inden udløbet af denne frist indbrin‐
ger sagen for retten. 
§ 15. Er en plantenyhed slettet af Plantenyhedsregisteret, 
kan den ikke på ny optages i registeret. Plantenyhedsnævnet 
offentliggør en meddelelse om slettelsen og begrundelsen 
herfor. 
Kapitel 4 
Beskyttelsens omfang 
§ 16. Materiale af en plantenyhed må kun med sortseje‐
rens tilladelse og kun på de vilkår, herunder om betaling af 
en passende licensafgift, som denne har fastsat, 
1) anvendes til erhvervsmæssig produktion, formering el‐
ler behandling og opbevaring med henblik på forme‐
ring, og 
2) udbydes til salg, sælges, overdrages eller opbevares 
med henblik på salg eller overdragelse. 
Stk. 2. Ministeren for fødevarer, fiskeri og ligestilling kan 
fastsætte bestemmelser om, at også den, der alene til er‐
hvervsmæssig anvendelse i egen bedrift formerer planteny‐
heder af nærmere angivne arter, skal betale licensafgift til 
sortsejeren. 
Stk. 3. Den, der erhvervsmæssigt formerer en plantenyhed 
eller sælger formeringsmateriale heraf, skal give sortsejeren 
de oplysninger, der er nødvendige for beregning og opkræv‐
ning af licensafgift. 
Stk. 4. Stk. 1-3 gælder tilsvarende 
1) for udbytte tilvejebragt ved brug af materiale af en 
plantenyhed, hvis sortsejeren a) ikke har tilladt denne brug af materialet, og 
b) ikke har haft mulighed for at udøve sine rettigheder 
efter stk. 1 over materialet, og 
2) for sorter, der a) i det væsentlige er afledt af en plantenyhed, hvis 
denne ikke selv i det væsentlige er en afledt sort, 
eller 
b) ikke er selvstændige i forhold til plantenyheden, jf. 
§ 1, stk. 1, nr. 1, eller 
c) kun kan produceres ved gentagen anvendelse af 
plantenyheden. 
Stk. 5. Ministeren for fødevarer, fiskeri og ligestilling kan 
bestemme, at stk. 1-3 på de betingelser, der er fastsat i stk. 
4, nr. 1, også skal finde anvendelse på produkter fremstillet 
af materiale af en plantenyhed eller udbytte heraf. 
Stk. 6. De vilkår, sortsejeren fastsætter, jf. stk. 1, må kun 
vedrøre anvendelse og udbud som angivet i stk. 1, nr. 1 og 
2, samt licensafgiften. Vilkårene skal være rimelige og ens 
for alle producenter. 
§ 17. Plantenyheder kan frit anvendes til forsøgs- og for‐
ædlingsarbejde. 
§ 18. (Ophævet). § 19. Sortsejeren kan først opkræve afgift for benyttelsen 
af en varemærkeregistreret tillægsbetegnelse, jf. § 11, stk. 2, 
efter forløbet af 25 år henholdsvis 30 år, jf. § 12, stk. 3, reg‐
net fra dagen for udstedelsen af beskyttelsesbrevet for plan‐
tenyheden, uanset om registreringen opretholdes i hele pe‐
rioden. 
Stk. 2. Stk. 1 gælder ikke for formeringsmateriale af en 
sort, der er beskyttet her i landet, hvis formeringsmaterialet 
har oprindelse i en stat, der ikke har beskyttet sorten. 
§ 20. Anser ministeren for fødevarer, fiskeri og ligestil‐
ling det for nødvendigt for at sikre en plantenyheds udbre‐
delse eller for at modvirke en væsentlig forringelse af vilkå‐
rene for en erhvervsgren, kan ministeren påbyde sortsejeren 
at give en eller flere personer tilladelse til erhvervsmæssig 
formering og salg af formeringsmateriale af plantenyheden 
og inden for en rimelig tid selv eller gennem andre at imø‐
dekomme bestillinger på egnet formeringsmateriale. Be‐
stemmelserne i § 16 gælder tilsvarende. 
Stk. 2. En patenthaver, der ikke kan opnå eller udnytte en 
patenteret opfindelse uden at krænke en ældre plantenyheds‐
beskyttelse, kan ansøge om tvangslicens til ikke eksklusiv 
udnyttelse af plantenyheden, hvis tvangslicensen er nødven‐
dig for udnyttelsen af den opfindelse, der skal patenteres, og 
mod betaling af en rimelig licensafgift. Tvangslicens med‐
deles kun, hvis patenthaveren godtgør, at der forgæves er 
rettet henvendelse til sortsejeren for at opnå licens, og at op‐
findelsen udgør et vigtigt teknisk fremskridt af væsentlig 
økonomisk betydning i forhold til plantenyheden. 
Stk. 3. Har en sortsejer efter patentloven fået tvangslicens 
til at udnytte en patenteret opfindelse, har patenthaveren ret 
til på rimelige vilkår at opnå gensidig licens til udnyttelse af 
plantenyheden. 
§ 21. De vilkår, der er nævnt i § 16, stk. 1, kan gøres gæl‐
dende af sortsejeren i tidsrummet fra anmeldelsen af en sort 
til dennes optagelse i Plantenyhedsregisteret (anmeldelses‐
perioden), hvis sortsejeren giver meddelelse herom til Plan‐
tenyhedsnævnet. Beskyttelsesperioden i § 12 beregnes i det‐
te tilfælde fra dagen for meddelelsens indførelse i Planteny‐
hedsnævnets dagbog. Bestemmelserne i §§ 11 og 20 finder 
tilsvarende anvendelse i anmeldelsesperioden. 
Stk. 2. Licensafgifter, der opkræves i anmeldelsesperio‐
den, skal af producenten indsættes på en spærret konto i et 
pengeinstitut til fordel for sortsejeren. Beløbet frigives, hvis 
sorten optages i Plantenyhedsregistret. I modsat fald tilbage‐
betales det deponerede beløb til producenten inkl. påløbne 
renter. 
Stk. 3. Trækkes anmeldelsen af en sort tilbage, eller afvi‐
ses sorten fra optagelse i Plantenyhedsregisteret, kan sorten 
frit anvendes ved formering. En producent, der i anmeldel‐
sesperioden har anvendt sorten ved formering, skal stilles på 
samme måde som ved anvendelse af en ubeskyttet sort.  
 
 
 
 
 
 
  
 
 
 
 
 
 
 
 
 
 3. juli 2020. 4 Nr. 1131. 
Kapitel 5 
Administration 
§ 22. Ministeren for fødevarer, fiskeri og ligestilling ned‐
sætter et nævn, Plantenyhedsnævnet, til at administrere be‐
stemmelserne i lovens kapitel 2 og 3. 
Stk. 2. Ministeren fastsætter nævnets sammensætning og 
funktion i nævnets forretningsorden. Ministeren kan herun‐
der fastsætte, at nævnets sekretariatsfunktion helt eller del‐
vis udøves af en privat juridisk person, og at den private ju‐
ridiske person som led i sekretariatsfunktionen kan træffe 
forvaltningsafgørelser på nævnets vegne. 
Klage 
§ 23. Plantenyhedsnævnets afgørelser efter kapitel 2 og 3 
kan ikke indbringes for anden administrativ myndighed. 
§ 23 a. Afgørelser truffet i henhold til denne lov eller reg‐
ler udstedt i medfør heraf kan, hvis ikke andet er fastsat i lo‐
ven eller i henhold til regler udstedt i medfør heraf, påklages 
til Miljø- og Fødevareklagenævnet, som behandler sagen i 
afdelingen omhandlet i § 3, stk. 1, nr. 4, i lov om Miljø- og 
Fødevareklagenævnet, og kan dermed ikke indbringes for 
anden administrativ myndighed. 
Stk. 2. Klage til Miljø- og Fødevareklagenævnet indgives 
skriftligt til den myndighed, der har truffet afgørelsen, ved 
anvendelse af digital selvbetjening, jf. dog § 21, stk. 2-4, i 
lov om Miljø- og Fødevareklagenævnet. Myndigheden skal, 
hvis den vil fastholde afgørelsen, snarest og som udgangs‐
punkt ikke senere end 3 uger efter modtagelsen af klagen vi‐
deresende klagen til klageinstansen. Klagen skal ved videre‐
sendelsen være ledsaget af den påklagede afgørelse, de do‐
kumenter, der er indgået i sagens bedømmelse, og en udta‐
lelse fra myndigheden med dennes bemærkninger til sagen 
og de i klagen anførte klagepunkter. 
Forkyndelser m.m. 
§ 24. Har sortsejeren ikke bopæl eller sæde her i landet, 
kan forkyndelser m.v. ske til en fuldmægtig med bopæl eller 
sæde her i landet. I andre tilfælde sker forkyndelser m.v. ef‐
ter bestemmelserne i § 159 i lov om rettens pleje. 
Gebyrer 
§ 25. Ministeren for fødevarer, fiskeri og ligestilling kan 
fastsætte bestemmelser om 
1) gebyrer til dækning af udgifterne ved behandling af an‐
meldelser, jf. § 3, stk. 4, og ved forlængelse af beskyt‐
telsesbrevets gyldighed, jf. § 12, stk. 2, 
2) rente ved for sen indbetaling af gebyrer, og 
3) gebyrer for erindringsskrivelser. 
Straffe- og erstatningsbestemmelser m.m. 
§ 26. Den, der overtræder § 16, stk. 1, 3 eller 4, straffes 
med bøde. Overtrædelse af de nævnte bestemmelser er un‐
dergivet privat påtale. 
Stk. 2. Med bøde straffes endvidere den, der 
1) overtræder § 11, stk. 1, eller 2) undlader at efterkomme påbud meddelt i henhold til § 
20. 
Stk. 3. I forskrifter, der udstedes efter § 11, stk. 4, og § 16, 
stk. 2 og 5, kan der fastsættes straf af bøde for overtrædelse 
af bestemmelser i forskrifterne. Overtrædelse af forskrifter 
fastsat efter § 16, stk. 2 og 5, er undergivet privat påtale. 
Stk. 4. Der kan pålægges selskaber m.v. (juridiske perso‐
ner) strafansvar efter reglerne i straffelovens 5. kapitel. 
§ 26 a. Den, som forsætligt eller uagtsomt krænker en 
sortsejers ret til en plantenyhed, skal betale 1) et rimeligt vederlag til den forurettede for udnyttelsen 
og 
2) en erstatning til den forurettede for den yderligere 
skade, som overtrædelsen har medført. 
Stk. 2. Ved fastsættelse af erstatning efter stk. 1, nr. 2, 
skal der tages hensyn til bl.a. den forurettedes tabte fortje‐
neste og krænkerens uberettigede fortjeneste. 
Stk. 3. I sager, der omfattes af stk. 1 kan der derudover 
fastsættes en godtgørelse til den forurettede for ikkeøkono‐
misk skade. 
§ 26 b. Med henblik på at forebygge yderligere krænkel‐
ser kan retten, såfremt der er nedlagt påstand herom, ved 
dom bl.a. bestemme, at et produkt, der krænker en beskyttet plantenyhed, skal 1) tilbagekaldes fra handelen, 
2) endeligt fjernes fra handelen, 
3) tilintetgøres, 
4) udleveres til den forurettede eller 
5) ændres på nærmere angiven måde. 
Stk. 2. Stk. 1 finder tilsvarende anvendelse på materialer, 
redskaber el.lign., der primært har været anvendt til ulovlig 
udnyttelse af en plantenyhed. 
Stk. 3. Foranstaltningerne efter stk. 1 skal gennemføres 
uden godtgørelse til krænkeren og berører ikke en mulig er‐
statning til den forurettede. Foranstaltningerne skal gennem‐
føres for krænkerens regning, medmindre særlige grunde ta‐
ler herimod. 
Stk. 4. Ved en dom om foranstaltninger efter stk. 1 skal 
retten tage hensyn til forholdet mellem krænkelsens omfang, 
de beordrede foranstaltninger og tredjemands interesser. 
Stk. 5. Retten kan, såfremt der er nedlagt påstand herom, 
give krænkeren tilladelse til at råde over de i stk. 1 og 2 
nævnte produkter, materialer, redskaber el.lign. i den tid, 
sorten nyder beskyttelse, eller en del af denne mod et rime‐
ligt vederlag. Dette gælder dog kun, hvis 1) krænkeren hverken har handlet forsætligt eller uagt‐
somt, 
2) foranstaltningerne efter stk. 1 ville skade denne ufor‐
holdsmæssigt meget og 
3) et rimeligt vederlag er tilstrækkeligt. 
§ 26 c. I en dom, hvorved nogen dømmes efter § 26 a el‐
ler § 26 b, kan retten på begæring bestemme, at dommen skal offentliggøres i sin helhed eller i uddrag. 
Stk. 2. Pligten til offentliggørelsen påhviler krænkeren. 
Offentliggørelsen skal ske for krænkerens regning og på en  
 
 
   
 
 3. juli 2020. 5 Nr. 1131. 
så fremtrædende måde, som det med rimelighed kan forlan‐
ges. 
§ 26 d. Bestemmelserne i §§ 26 a-26 c finder tilsvarende 
anvendelse ved krænkelser af plantenyheder, der er beskyt‐
tet i medfør af Rådets Forordning (EF) 2100/94 af 27. juli 
1994 om EF-sortsbeskyttelse. 
Ikrafttræden m.m. 
§ 27. Loven træder i kraft den 1. januar 1988. 
Stk. 2. Samtidig ophæves lov nr. 205 af 16. juni 1962 om 
beskyttelse af forædlerrettigheder for planter. 
Stk. 3. Bestemmelser fastsat efter den i stk. 2 nævnte lov 
forbliver i kraft, indtil de ophæves af landbrugs- og fiskeri‐
ministeren. Overtrædelse af bestemmelserne straffes med 
bøde. 
§ 28. Bestemmelsen i § 19, stk. 1, gælder for 
1) plantenyheder, der registreres den 1. januar 1988 eller 
senere, og 
2) registrerede plantenyheder, hvor sortsejeren efter lo‐
vens ikrafttræden udnytter den adgang til en forlænget 
beskyttelsesperiode, der er nævnt i § 12. 
§ 29. Loven gælder ikke for Færøerne og Grønland. 
Lov nr. 1715 af 27. december 2016 om Miljø- og Føde‐
vareklagenævnet3) indeholder følgende ikrafttrædelses- og 
overgangsbestemmelse: § 24. Loven træder i kraft den 1. februar 2017. Stk. 2. (Udelades) 
Stk. 3. Erhvervsministeren
4) kan efter høring af miljø- og 
fødevareministeren fastsætte overgangsregler. 
Stk. 4.  (Udelades) 
Stk. 5. Regler, der er fastsat i henhold til hidtil gældende 
regler, forbliver i kraft, indtil de ophæves eller afløses af 
regler fastsat med hjemmel i denne lov. Overtrædelse af reg‐
lerne straffes efter de hidtil gældende regler. 
Stk. 6. Verserende klagesager i Natur- og Miljøklagenæv‐
net eller Klagecenter for Fødevarer, Landbrug og Fiskeri, 
der ikke er færdigbehandlet ved denne lovs ikrafttræden, 
færdigbehandles og afgøres af Miljø- og Fødevareklagenæv‐
net efter reglerne i denne lov. Dette gælder dog ikke verse‐
rende klagesager ved Natur- og Miljøklagenævnet, som ved 
lovens ikrafttræden skal færdigbehandles og afgøres af Plan‐
klagenævnet, jf. § 1 i lov om Planklagenævnet. 
Stk. 7.  (Udelades) 
Lov nr. 809 af 9. juni 2020 (Opgaver i forbindelse med 
sortslistegodkendelse og certificering, herunder delegation 
til private aktører, og gebyrfinansiering af visse af opgaver‐
ne)5) indeholder følgende ikrafttrædelsesbestemmelse: 
§ 3 
Loven træder i kraft den 15. juni 2020. 
Landbrugsstyrelsen, den 3. juli 2020 
LOUISE  PIESTER 
/ Kristine Riskær 3. juli 2020. 6 Nr. 1131. 
2) Ved kongelig resolution af 28. juni 2015 blev Miljøministeriet og Ministeriet for Fødevarer, Landbrug og Fiskeri sammenlagt til et Miljø- og Fødevaremi‐
nisterium, jf. bekendtgørelse nr. 1229 af 3. november 2015 om ændring i forretningernes fordeling mellem ministrene. Ved kongelig resolution af 27. juni 
2019 blev ansvaret for sager vedrørende landbrug, herunder økologi, fødevaresikkerhed, fødevaresundhed og fødevareforsyning, dyrevelfærd, inklusive 
de til områderne hørende institutioner m.v., sager vedrørende ligestilling, samt sager vedrørende fiskeri henlagt til ministeren for fødevarer, fiskeri og 
ligestilling, jf. § 8, stk. 1, i bekendtgørelse nr. 794 af 8. august 2019 om ændring i forretningernes fordeling mellem ministrene. De øvrige under Miljø- og 
Fødevareministeriet hørende områder henhører under miljøministerens ledelse og ansvar, jf. bekendtgørelsens § 8, stk. 3. 
3) Lovændringen vedrører indsættelse af § 23 a. 
4) Ved kongelig resolution af 28. november 2016 er betegnelsen Erhvervs- og Vækstministeriet ændret til Erhvervsministeriet, jf. bekendtgørelse nr. 1777 af 
23. december 2016. 
5) Lovændringen vedrører ændringer i § 3, stk. 2, § 5, § 9, stk. 1 og 2, § 19, stk. 2, § 22, stk. 2, § 25 og § 28.